**Ministru kabineta noteikumu projekta „Dopinga kontroles kārtība”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Ministru kabineta noteikumu „Dopinga kontroles kārtība” projektu (turpmāk – noteikumi) iniciēja Sporta medicīnas valsts aģentūras (turpmāk – aģentūra) speciālisti, kas veic dopinga kontroles un koordinē citu antidopinga pasākumu veikšanu valstī.Aģentūra 2010.gada 15.decembrī saņēma UNESCO Latvijas Nacionālās komisijas vēstuli Nr. 4.3./240 par UNESCO ģenerāldirektores Irinas Bokovas paziņojumu par Starptautiskās konvencijas pret dopingu sportā (turpmāk – konvencija) 1.pielikuma un 2.pielikuma grozījumu stāšanos spēkā saskaņā ar konvencijas 34.panta nosacījumiem, jo Pasaules Antidopinga aģentūra (turpmāk – PAA) izmainījusi Starptautisko standartu „Aizliegtais saraksts” un Terapeitiskās lietošanas izņēmumu noteikšanas standartus.Ņemot vērā, ka noteikumu 1.pielikums tiek sagatavots saskaņā ar konvencijas 1.pielikumu, kā arī nepieciešamību noteikumos iekļaut konvencijas 2.pielikuma prasības, ir jāveic attiecīgas izmaiņas normatīvajos aktos.Atbilstoši Sporta likuma 6.panta piektās daļas 4.punktam Veselības ministrija organizē dopinga kontroli un to šobrīd reglamentē Ministru kabineta 2004.gada 30.novembra noteikumi Nr.974 „Dopinga kontroles noteikumi”.Paredzamās izmaiņas dopinga kontroles veikšanas kārtībā, būtiski izmaina esošos noteikumus, tāpēc nepieciešama jaunu noteikumu pieņemšana. |
| 2. |  Pašreizējā situācija un problēmas   | 1. PAA katru gadu veic grozījumus Starptautiskajā standartā „Aizliegtais saraksts” un informē par to UNESCO Ģenerālsekretāru, kurš atbilstoši Konvencijas 34.pantam paziņo par to visām konvencijas Dalībvalstīm, tajā skaitā Latvijai, ierosinot veikt grozījumus konvencijas 1.pielikumā. Ja netiek saņemti iebildumi no Dalībvalstīm, tad grozījumi stājas spēkā. 2011.gada konvencijas 1.pielikuma projektam netika izteikti iebildumi un tas stājās spēkā 2011.gada 1.janvārī, līdz ar to jāmaina noteikumu 1.pielikuma saturs.2. Konvencijas 2.pielikums „Terapeitiskās lietošanas izņēmumu noteikšanas standarti” nosaka kārtību, kādā sportisti ārstēšanās nolūkā var saņemt atļauju lietot vielu, kas iekļauta konvencijas 1.pielikuma sarakstā. 2010.gada nogalē PAA veica grozījumus Terapeitiskās lietošanas izņēmumu noteikšanas standartos un par to paziņoja UNESCO Ģenerālsekretāram. Atbilstoši konvencijas 34.panta prasībām vienlaikus ar 1.pielikuma grozījumu izsludināšanu un apstiprināšanu, notika arī 2.pielikuma grozījumu izsludināšana un apstiprināšana, par ko UNESCO Ģenerālsekretārs informēja UNESCO Latvijas Nacionālo komisiju, līdz ar to jāmaina un jāpapildina noteikumu 2.pielikuma saturs.3. 2010.gadā PAA apstiprināja grozījumus konvencijas informatīvajos papildinājumos – Pasaules Antidopinga kodeksā un Starptautiskajā Pārbaužu standartā. Lai nodrošinātu noteikumu atbilstību pašreiz spēkā esošajām starptautiskajām prasībām, noteikumu projektā ir nepieciešams precizēt dopinga kontroles plānošanas kārtību, dopinga kontroles anketas saturu, dopinga pārkāpumu veidus, dopinga kontroles paraugu minimālo tilpumus un urīna īpatnējā svara prasības, kā arī precizēt sportistu un sporta federāciju atbildību. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts atrisinās visas 2.punktā minētās problēmas.1. Veicot izmaiņas noteikumu 1.pielikumā „Aizliegtās dopinga vielas un dopinga metodes”, tiek nodrošināta konvencijas 1.pielikuma Starptautiskais standarts „Aizliegtais saraksts” integrēšana normatīvajos aktos.2. Konvencijas 2.pielikuma „Terapeitiskās lietošanas izņēmumu noteikšanas standarti” jaunā redakcija Dalībvalstīm uzliek par pienākumu nodrošināt Terapeitiskās lietošanas izņēmumu komitejas darbību, lai sportistam izsniegtu Terapeitiskās lietošanas izņēmumu atļauju. Ņemot vērā, ka šādas atļaujas piešķiršana ir administratīvs akts, tās izsniegšanas kārtību nepieciešams noteikt normatīvajos aktos.3. Pieņemot jaunus noteikumos, tiks nodrošināta dopinga kontroles veikšana atbilstoši PAA noteiktajiem standartiem, ieviešot pārbaudāmo sportistu reģistru, precizējot dopinga kontroles anketu, nosakot visus dopinga pārkāpumu veidus, precizējot dopinga parauga ņemšanas prasības, kā arī nosakot sportistu, sporta federāciju atbildību un pienākumus. Noteikumi sakārto visu procesā iesaistīto institūciju sadarbību, tiesības un pienākumus, kā arī atbilstoši PAA prasībām tiek noteikts, ka sportists reizi ceturksnī sniedz ziņas aģentūrai par savām plānotajām atrašanās vietām nākamajiem trīs mēnešiem, norādot, kur viņš būs pieejams dopinga kontrolei vienu stundu dienā, neatkarīgi no uzturēšanās vietas (lai atvieglotu dopinga kontroles plāna izpildi, reģistrā iekļautie sportisti Pasaules Antidopinga aģentūras dopinga kontroles datu bāzē interneta vietnē http://adams.wada-ama.org reizi ceturksnī iesniedz ziņas par savu atrašanās vietu un laiku, kad būs pieejami kontrolei vienu stundu dienā). Reģistrā iekļautajiem sportistiem ir tiesības mainīt informāciju par izmaiņām viņu atrašanās vietā un laikā. Pēc aģentūras sniegtās informācijas šādu sportistu ir aptuveni 60. Aģentūra Datu valsts inspekcijā ir reģistrējusi datu bāzi „Dopinga kontroles datu bāze”, kura dod tiesības aģentūrai ievākt ziņas par sportistu atrašanās vietu un laiku.Starptautiskās konvencijas pret dopingu sportā 12.panta ,,Pasākumi dopinga kontroles nodrošināšanai” a) daļa nosaka, ka jāatbalsta un jārada apstākļi to jurisdikcijā esošām sporta organizācijām un antidopinga organizācijām veikt dopinga kontroles, kas ir saskaņā ar Kodeksu, tai skaitā bez iepriekšēja brīdinājuma, ārpussacensību un sacensību dopinga kontroles.Eiropas padomes Antidopinga konvencijas 7.panta 3.daļa nosaka, ka Pusēm savās sporta organizācijās ir jāveicina efektīvas dopinga kontroles ieviešana ne vien sacensībās, bet arī bez iepriekšēja brīdinājuma jebkurā piemērotā brīdī ārpus tām, šādas pārbaudes ir jāveic tā, lai tās būtu vienlīdz taisnīgas pret visiem sportistiem un sportistēm un ietvertu atlasīto personu pārbaudi un atkārtotu pārbaudi, kad tas ir lietderīgi, pēc nejaušības principa. Latvija ir pievienojusies šīm konvencijām un apņēmusies pildīt visas konvencijās minētās prasības līdz ar to akceptējot starptautiski atzītas prasības un praksi. Tas nozīmē, ka starptautiskā prasība un prakse nosaka to, ka dopinga kontroli drīkst veikt jebkad, tātad nepieciešamības gadījumā arī – brīvdienās, svētku dienās, naktī, kā arī personas dzīvesvietā. Lielākoties arī sporta sacensības notiek brīvdienās un svētku dienās. Nereti gadās, ka sacensības beidzas vēlu vakarā, tāpēc sportistam dopinga kontroli var veikt, piemēram, arī pēc plkst. 23:00. Šāda sportistu pārbaude nav pretrunā ar vispārējām cilvēktiesību normām, jo, piemēram, Francijas Augstākās tiesas lēmumā Conseil d’Etat Nr. 340122, tika uzsvērts, ka antidopinga cīņai nepieciešamo datu iegūšana ir samērojama ar draudiem, ko dopinga lietošana izraisa, turklāt šādu datu pieprasīšana nevar tikt uzskatīta par Cilvēktiesību un pamatbrīvību aizsardzības konvencijas pārkāpumu, jo dopinga lietošanas nepieļaušana ir sportistu veselības aizsardzības interesēs, un sniedzot datus par atrašanās vietu netiek ierobežotas sportista pārvietošanās tiesības. |
| 5. | Projekta izstrādē iesaistītās institūcijas | Sporta medicīnas valsts aģentūra, Latvijas Sporta medicīnas asociācija, Latvijas Sporta federāciju padome, Latvijas Olimpiskā komiteja |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Sporta ārsti, sportisti un sporta darbinieki. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Citas ārstniecības personas. |
| 3. | Tiesiskā regulējuma finansiālā ietekme | Noteikumu projekts nerada finansiālu ietekmi, tā kā ar noteikumu projektu netiek radītas jaunas administratīvas procedūras, kā arī netiek noteiktas jaunas prasības un pienākumi. |
| 4. | Tiesiskā regulējuma nefinansiālā ietekme | Netiek radītas papildus administratīvās procedūras. Tiek regulēti profesionālo sportistu pienākumi un noteikta atbildība par dopinga lietošanu. |
| 5. | Administratīvās procedūras raksturojums  | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **VI. Sabiedrības līdzdalība un šīs līdzdalības rezultāti** |
|  1. | Sabiedrības informēšana par projekta izstrādes uzsākšanu | Projekts šo jomu neskar. |
|  2. | Sabiedrības līdzdalība projekta izstrādē | Noteikumu projekts izstrādāts ar tiešu Sporta medicīnas valsts aģentūras, Latvijas Sporta medicīnas asociācijas, Latvijas Sporta federāciju padomes un Latvijas Olimpiskās komitejas līdzdalību. |
|  3. | Sabiedrības līdzdalības rezultāti | Tika saskaņoti viedokļi noteikumu uzbūvei. |
|  4. | Saeimas un ekspertu līdzdalība | Tika pieaicināti eksperti no Sporta medicīnas valsts aģentūras. |
|  5. | Cita informācija | Noteikumu projekts un tā anotācija tiks ievietoti Veselības ministrijas mājas lapā [www.vm.gov.lv](http://www.vm.gov.lv). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  |
| 1. | Projekta izpildē iesaistītās institūcijas | Veselības ministrija, Sporta medicīnas valsts aģentūra. |
| 2.  | Projekta izpildes ietekme uz pārvaldes funkcijām | Nav paredzama noteikumu projekta ietekme uz valsts pārvaldes funkcijām. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošo institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošo institūciju reorganizācija | Projekts šo jomu neskar. |
| 6. | Cita informācija | Nav. |

Tiesību akta projekta sākotnējās ietekmes novērtējuma ziņojuma III., IV.,V. nodaļas – projekts šīs jomas neskar.

Veselības ministrs J.Bārzdiņš

04.10.2011. 11:08

1206

A.Egle

67876099, andris.egle@vm.gov.lv